stanford-oval/wikipedia huggingface dataset:
Tarkan
Diskografia > Albumit

Yine Sensiz (1992)
Aacayipsin (1994)
Ölürüm Sana (1997)
Tarkan (1998)
Karma (2001)
Dudu (2003)
Come Closer (ensimmäinen englanninkielinen albumi) (2006)
Metamorfoz (2007)
Metamorfoz Remixes (2008)
Adımı Kalbine Yaz (2010)
Ahde Vefa (2016)
10 (2017)
Diskografia > Singlet

"Şımarık" (kansainvälinen) (1998)
"Şıkıdım" (kansainvälinen) (1999)
"Bu Gece" (kansainvälinen) (1999)
"Kuzu Kuzu" (kotimainen) (2001)
"Hüp" (kotimainen) (2001)
"Bounce" (kotimainen/kansainvälinen) (2006)
"Start the Fire" (kotimainen/kansainvälinen) (2006)
"Hep Birlikte Milli Takım" (kotimainen/kansainvälinen) (2023)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Yhdysvallat  Tšekki  Korea 
Taiteenala:  MusicBrainz 
Muut:  Europeana
Luettelo Heinolan julkisista taideteoksista ja muistomerkeistä

Luettelo Heinolan julkisista taideteoksista ja muistomerkeistä sisältää Heinolan kaupungissa olevat pysyvät patsaat, muistomerkit ja muistolaatat. Heinolaan on liitetty Heinolan maalaiskunta.
Yamato (taistelulaiva)

| Yamato / 大和 |
| --- | --- |
 Yamato koeajossa

Aluksen vaiheet
Rakentaja:  Kuren laivastoarsenaali
Kölinlasku:  4. marraskuuta 1937
Laskettu vesille:  8. elokuuta 1940
Palveluskäyttöön:  16. joulukuuta 1941
Poistui palveluskäytöstä:  upotettu 7. huhtikuuta 1945
Tila:  hylky
Tekniset tiedot
Uppouma:  65 027 t (standardi) 72 800 t (kuormattu)
Pituus:  256 m (vesiraja) 263 m (kokonaispituus)
Leveys:  36,9 m
Syväys:  11 m
Koneteho:  148 000 hv (110 MW)
Propulsio:  12 Kanpon-höyrykattilaa, 4 höyryturbiinia ja 4 kolmilapaista potkuria
Nopeus:  27 solmua
Miehistöä:  2 750
Panssarointi:  650 mm tykkitornien etupanssari 500 mm komentotorni 410 mm panssarivyö, 20 asteen kulmassa 200 mm panssarikansi, jonka ulkosivuina 230 mm panssariluiskat
Aseistus
Aseistus:  9 × 46 cm (3×3) 12 × 15,5 cm (4×3) 12 × 12,7 cm (6×2) 24 × 25 mm ilmatorjuntatykkiä (8×3) 4 × 13,2 mm ilmatorjuntatykkiä (2×2) 7 lentokonetta
Yamato (jap. 大和, Yamato) oli keisarillisen Japanin laivaston Yamato-luokan taistelulaiva toisessa maailmansodassa. Yamato ja sen sisaralus Musashi olivat kooltaan, aseistukseltaan ja panssaroinniltaan maailman suurimmat ja raskaimmat taistelulaivat. Kokonsa ja raskaan aseistuksensa takia aluksesta tulikin Japanin merimahdin symboli. Yhdysvaltain laivaston lentokoneet upottivat sodan aikana molemmat alukset. Yamato nimettiin historiallisen Yamaton provinssin mukaan.
Valmistus

Washingtonin laivastosopimuksessa oli määritelty, että allekirjoittajamaiden sotalaivojen uppouma olisi rajoitettu 35 560 tonniin, mutta Yamatosta suunniteltiin uppoumaltaan peräti 65 000 tonninen. Tuon ajan  aluksista suurempi uppouma oli vain linjalaiva RMS Queen Marylla. Japanilaiset halusivat rakentaa maailman suurimmat taistelulaivat, jotka olisivat aseistukseltaan, panssaroinniltaan ja kooltaan selvästi suurempia kuin muut 1930-luvun sotalaivat ja pystyisivät siten taistelemaan samanaikaisesti useaa taistelulaivaa vastaan. Japanilaiset laivastosuunnittelijat laativat Yamatoa varten peräti 24 hyvin erilaista suunnitelmaa vuosina 1935–1936. Suunnitelmista kaksi valittiin jatkokehittelyyn, ja näihin pohjapiirroksiin tehtyjen muutosten jälkeen valmistuneen suunnitelman pohjalta ehdotus Yamato-luokan taistelulaivojen rakentamisesta hyväksyttiin vuonna 1936. Luokan suunnittelutyöt saatiin päätökseen maaliskuussa 1937, jolloin lopulliset piirustukset valmistuivat.
Aluksen köli laskettiin 4. maaliskuuta 1937 Kuren telakalla, jota syvennettiin laivan valtavan koon takia. Yamaton rakennustöihin tarvittiin suuri määrä terästä, joten Kuren telakan nostokurkien nostovoimaa lisättiin nostamaan 350 tonnin kuormia. Yamaton olemassaolo oli tarkkaan varjeltu sotasalaisuus, joten osa telakasta katettiin peitteillä, etteivät ulkopuoliset näkisi laivan rakennustöiden edistymistä. Laivan ennennäkemättömät mittasuhteet paljastuivat monille rakennustöihin osallistuneille laivanrakentajille vasta Yamaton vesillelaskun 8. elokuuta 1940 jälkeen, joskaan aluksen mittoja ei julkistettu.
Valmistus > Runko, koneisto ja panssarointi

Yamaton rakennustöissä käytettiin runsaasti noihin aikoihin vielä uutta valokaarihitsausta. Rungon tukirunkona käytettiin panssarivyötä ja kaartuvan keulan ansiosta rakenteiden painoa voitiin vähentää ilman, että sillä olisi ollut vaikutusta kestävyyteen. Yamaton pienoismallilla tehdyt testit koealtaassa johtivat osittain tasareunaisen perän ja sipulinmuotoisen keulan lisäämiseen alukseen, vaikka kumpaakaan ei esiintynyt laivan alkuperäisissä piirustuksissa. Toimenpiteillä rungon vedenvastus väheni noin kahdeksan prosenttia.
Yamatossa oli yksi peräsin, ja aluksen kääntösäde oli 640 metriä, joka oli laivan kokoon nähden kohtalaisen pieni. Vertailun vuoksi Yhdysvaltain Iowa-luokan taistelulaivojen kääntösäde oli yli 800 metriä. Laivassa oli myös pieni apuperäsin, joka kuitenkin oli tehoton ja käytännössä hyödytön.
Yamatolla oli kuljetuskoneistona kaksitoista Kampon-höyrykattilaa, jotka pyörittivät neljää höyryturbiinia. Turbiinit oli kytketty alennusvaihteistolla neljään kolmilapaiseen potkuriin. Turbiinit olivat heikkotehoisia (25 kgf/cm² (2,5 MPa), 325 °C) ja tuottivat 150 000 hevosvoimaa, jolla päästiin 27 solmun (50 km/h) nopeuteen. Heikkojen koneiden vuoksi laivan polttoaineenkulutus oli suuri, huippunopeudessa noin 70 tonnia polttoöljyä tunnissa. Se oli pääasiallinen syy siihen, ettei Yamato osallistunut Salomonsaarten taisteluun eikä muihin Tyynenmeren sodan keskivaiheen taisteluihin.
Yamato oli suunniteltu taistelemaan samanaikaisesti usean vihollistaistelulaivan kanssa, joten aluksen panssaroinnista suunniteltiin erittäin vahva. Painon säästämiseksi Yamaton elintärkeät komento-, tulenjohto- ja yhteystilat sekä ammus- ja konehuoneet keskitettiin suhteellisen tiiviisti laivan keskelle. Ajatuksena oli, että kaikki aluksen haavoittuvat osat voitaisiin tällöin ympäröidä joka puolelta vahvoilla panssarilevyillä. Panssarointi suunniteltiin kestämään Yamaton omien päätykkien kranaattien osumat ammuttuna 20 000 ja 30 000 metrin etäisyydeltä ja 3 000 metrin korkeudesta pudotettujen 1 000 kilogramman pommien osumat. 1 147 vesitiivistä osastoa olivat suojana vedenalaisilta torpedoilta ja miinoilta. Taistelulaivan paksun panssarivyön ja panssarilaipioiden välinen liitos oli kuitenkin huonolaatuinen ja aiheutti panssarointiin heikon kohdan vesirajan alle.
Palvelus

Yamato vihittiin Japanin laivaston palveluskäyttöön Kuressa 16. joulukuuta 1941, vain kaksi viikkoa sen jälkeen, kun Japani oli tehnyt hyökkäyksen Pearl Harboriin Oahulle. Seremonia oli koruton, sillä Japani halusi edelleen pitää aluksen yksityiskohdat salassa julkisuudelta. Saman päivän iltana Yamato liittyi kapteeni (myöhemmin vara-amiraali) Gihachi Takayanagin komennossa 1. taistelulaivadivisioonaan.
Alus korvasi 12. helmikuuta 1942 lippulaivana taistelulaiva Nagaton, joka oli ollut amiraali Isoroku Yamamoton lippulaiva Pearl Harborin hyökkäyksestä lähtien. Yamato pysyi Yamamoton lippulaivana 364 vuorokautta, kunnes 11. helmikuuta 1943 lippu luovutettiin sen sisaralukselle Musashille.
Yamato poistui ensimmäisen kerran Seton sisämereltä  osallistuakseen toukokuussa 1942 Midwayn operaatioon. Alus muodosti taistelulaivojen Nagaton ja Mutsun sekä lentotukialus Hōshōn, kevyt risteilijä Sendain, yhdeksän hävittäjän ja neljän huoltolaivan kanssa 1. laivaston keskimmäisen osaston. Varsinaiseen taisteluun osasto ei kuitenkaan ottanut osaa.
Alus pysytteli Trukin saariryhmällä 29. elokuuta 1942 alkaen aina 8. toukokuuta 1943 asti. Tuona aikana alus oli liikkeellä vain yhden vuorokauden ajan ja sai laivastossa pilkkanimen Hotelli Yamato. Toukokuussa 1943 alus siirrettiin Kuren telakalle, missä aluksen peräsinkoneistoa parannettiin, keskilaivan 15,5 senttimetrin kolmoistykkitornien barbettien panssarointia vahvistettiin 28 millimetrin panssarilevyillä ja aluksen kannelle lisättiin uusia 25 millimetrin konetykkejä. Laivan varustukseen lisättiin myös tyypin 21 pinta- ja ilmavalvontatutkat.
Yamato palasi Trukiin 25. joulukuuta 1943, mutta paluumatkalla Yhdysvaltain laivaston sukellusvene USS Skaten laukaisema torpedo vaurioitti pahoin laivan runkoa. Sukellusvenehyökkäyksen aiheuttamat vauriot korjattiin kokonaan vasta huhtikuussa 1944, ja korjausten aikana keskilaivan 155 millimetrin tykkitornit poistettiin ja niiden  tilalle asennettiin  kaksitoista 127 millimetrin ilmatorjuntatykkiä (6×2). Samalla lisättiin uusia 25 millimetrin konetykkejä, tyypin 13 ilmavalvontatutka, tyypin 22 pintavalvonta ja -tulenjohtotutkat, sekä muuta elektroniikkaa. Alus liittyi jälleen osaksi Japanin laivastoa Filippiinienmeren taistelussa kesäkuussa 1944. Taistelun jälkeen se palasi sisaraluksensa Musashin kanssa Kureen, jossa kummankin taistelulaivan ilmatorjunta-aseistukseen lisättiin 15 kappaletta 25 mm:n ilmatorjuntatykkiä (5x3).
Palvelus > Leytenlahden taistelu

Alus maalattiin 18. lokakuuta Linggassa mustaksi yöllistä San Bernardinon salmen läpipurjehdusta varten. Pinnoitteen pääainesosana oli aluksen savupiipusta saatu noki. Alus lähti laivaston mukana Linggasta Bruneihin tankattavaksi 18.-20. lokakuuta 1944. Alus vastaanotti 22. lokakuuta Mitsubishi F1M2 Pete -kellukekoneen Nagatolta. Se lähti Bruneista Filippiineille amiraali Kurita Takeon laivastossa, joka lähti operaatio Sho-goon.
Yhdysvaltain laivaston sukellusveneet USS Darter ja USS Dace hyökkäsivät 23. lokakuuta, jolloin Kuritan lippulaiva Atago upposi. Hävittäjä Kishinami pelasti Kuritan, joka teki Yamatosta uuden lippulaivansa. Iskussa upposi lisäksi Maya ja vaurioitui Takao
Seuraavana päivänä alus osallistui Sibuyaninmerellä Leytenlahden taisteluun. Päivän aikana lentotukialus USS Essexin lentokoneet saivat Yamatoon useita osumia, joiden seurauksena alukseen tulvi 3 000 tonnia vettä ja se kallistui viisi astetta. Alukseen laskettiin lisää vettä kallistuman tasaamiseksi, minkä seurauksena kallistuma laski asteeseen. Keula kuitenkin vajosi jonkin verran.
Pimeän aikaan Kuritan laivasto-osasto purjehti San Bernardinon salmen läpi ja hyökkäsi pian auringonnousun jälkeen maihinnousevien amerikkalaisjoukkojen tukena olevaa kontra-amiraali Clifton Spraguen komentama kuuden saattuetukialuksen ja seitsemän hävittäjän ryhmää vastaan. Seuranneessa Samarin taistelussa Yamato laukaisi aseensa ensi kerran pinta-aluksia vastaan. Alus ehti upottaa saattuelentotukialus USS Gambier Bayn ennen kuin hävittäjäalusten Yamatoa kohti laukaisemat torpedot pakottivat aluksen irrottautumaan taistelusta osumien välttämiseksi. Hävittäjien levittämä savu ja aggressiiviset hyökkäykset saivat Kuritan luulemaan, että hänellä oli vastassaan 3. laivaston lentotukialuksia, minkä vuoksi hän päätti määrätä myös lopun osaston vetäytymään ja palaamaan Bruneihin.
Yamato lähti 16. marraskuuta Bruneista Kureen, jonne se saapui 23. marraskuuta. Alus oli talven Japanissa, jossa aluksen vauriot korjattiin ja sen ilmatorjuntavarustusta parannettiin.
Populaarikulttuurissa

Yamato on ollut suosittu aihe populaarikulttuurissa. Aluksen tuhosta on tehty elokuva Yamato. Merkittävin Yamatoon liittyvä teos populaarikulttuurissa lienee anime-sarja Uchuu Senkan Yamato, yksi japanilaisen tieteisfiktion kulmakivistä.
Aiheesta muualla

Wikimedia Commonsissa on kuvia tai muita tiedostoja aiheesta .
Yamato-museon viralliset kotisivut (japaniksi)
Yamato the Ultimate Battleship (englanniksi)
NOVA | Sinking the Supership (englanniksi)
MarinetimeQuest – Yamato Kuvagalleria Yamatosta (englanniksi)
YAMATO museum at Kure city in Japan ! (Arkistoitu – Internet Archive) Kuvia Kuren Yamato-museon pienoismallista (englanniksi)
Yamato Wreck Photo Gallery Kuvia Yamaton hylystä (englanniksi)
Yamato-luokan taistelulaivat
Yamato | Musashi
Shinano-luokan lentotukialukset
Shinano
Yamato telakalla Kuressa.
Yamaton panssaroinnin poikkileikkaus keskilaivasta.
Yamato väistelee yhdysvaltalaisten lentokoneiden hyökkäyksiä Tyynellämerellä 19. maaliskuuta 1945.
Valokuva operaatio Ten-Gōhon osallistuneista Yamaton upseereista.
Yamato pian ammusvaraston räjähdyksen jälkeen.
Jorma Tommila

| Jorma Tommila |
| --- | --- |
 Kuva: Linus Lindholm
Henkilötiedot
Syntynyt: 1959 (ikä 65–66) Rauma
Näyttelijä
Merkittävät roolit:  Ali (Bad Luck Love) Aatami Korpi (Sisu)
Aiheesta muualla
IMDb 
Elonet
Jorma Tommila (s. 1959 Rauma) on suomalainen näyttelijä.
Ura

Tommilan aloitti näyttelemisen Porin teatterinuorissa 70-luvun lopulla, josta hän jatkoi näyttelijäharjoittelijaksi Mikkelin teatteriin. Opinnot Teatterikorkeakoulussa alkoivat Jouko Turkan ollessa rehtori vuonna 1985.
Ura > Jumalan teatteri -jäsenyys

Tommila kuului Jumalan teatteriin, joka koostui neljästä Teatterikorkeakoulun oppilaasta. Tommilalla ja myös Jumalan teatteriin kuuluneella ohjaaja-näyttelijä Jari Halosella on ollut useita yhteisprojekteja.
Tommilan ensimmäiset pitkät elokuvat olivat Jari Halosen 1990-luvulla ohjaamat Back to the USSR – takaisin Ryssiin, Lipton Cockton in the Shadows of Sodoma ja Joulubileet, joista viimeksi mainitusta hän sai pääosan Jussi-palkinnon.
2000-kymmenluvun alkupuolella Tommila esitti useissa pitkissä elokuvissa rikollista. Olli Saarelan ohjaamassa Bad Luck Lovessa Tommilan esittämä päähenkilö Ali on antisankari. Elokuvissa Raid, Vares – yksityisetsivä ja Laitapuolen hyökkääjä, Tommilan roolina on sivuosassa oleva paatunut konna.
Tommila sai Jussi-ehdokkuuden roolistaan Aatami Korpena elokuvassa Sisu.
Tommila työskentelee tällä hetkellä Vaasan kaupunginteatterin kiinnitettynä näyttelijänä.
Yksityiselämä

Tommila on syntynyt Raumalla ja viettänyt lapsuutensa Kiukaisissa. Näyttelijä Kielo Tommila on hänen sisarensa. Kuvataideopettaja Ida Helander-Tommila on Jorma Tommilan puoliso. Tommilan poika on näyttelijä Onni Tommila. Elokuvaohjaaja Jalmari Helander on Tommilan lanko.
Filmografia > Elokuvat

| Vuosi | Lyhytelokuva / Elokuva | Rooli |
| --- | --- | --- |
| 1990 | Huolehtivainen rakastaja | Aviomies |
| 1992 | Juha Antti-Poika |  |
| 1992 | Back to the USSR – takaisin Ryssiin | Reima Elo |
| 1995 | Lipton Cockton in the Shadows of Sodoma | Lipton Cockton |
| 1996 | Joulubileet | Bona Merenkylä |
| 1999 | Maximillian Tarzan | Tarzanin ääni |
| 2000 | Rytmihäiriöitä |  |
| 2000 | Bad Luck Love | Ali |
| 2001 | Ukkonen  | Akseli Ukkonen |
| 2001 | Rölli ja metsänhenki | Röllien kylänvanhin |
| 2003 | Raid | Legioonalainen |
| 2003 | Rare Exports, Inc. | Sniper |
| 2004 | Vares – yksityisetsivä | Antero Kraft |
| 2005 | The Official Rare Exports Inc. Safety Instructions 2005 | Sniper |
| 2006 | Fakiiri |  |
| 2007 | Suden vuosi | Jarkko Salminen |
| 2008 | High Hopes |  |
| 2008 | Erottamattomat | Harri |
| 2008 | Suuri performanssi | Taneli Mäkipää |
| 2009 | Muukalainen | Isä |
| 2009 | Piilo |  |
| 2009 | Kehto | Esko |
| 2010 | Rare Exports | Rauno Kontio |
| 2010 | Harjunpää ja pahan pappi | Matias Krankke |
| 2014 | Big Game | Tapio Kontio |
| 2019 | Tarhapäivä | tarhasetä |
| 2022 | Laitapuolen hyökkääjä | pomo |
| 2023 | Sisu | Aatami Korpi |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1993 | Kiimaiset poliisit | Venkula |
| 1994 | Småstadberättelser | Slagskämpe |
| 2004 | Tie Edeniin | Jarkko |
| 2006 | Mogadishu Avenue | Mies 2 |
| 2008 | Lukio | Valmentaja Liikanen |
| 2008 | Tukka auki | Heikki |
| 2009 | Puolustuksen puheenvuoro | Jukka Saarelainen |
| 2009 | Rikospaikalla | Kalevi |
| 2014 | Syke | Hannan isä |
| 2014, 2016 | Kimmo | Rafe |
| 2016 | Heroes of the Baltic Sea | Lauri Tott |
| 2021 | Paras vuosi ikinä | hengitysguru |
Aiheesta muualla

Jorma Tommila Elonetissä.
Mattias Mattila:  Miehen malli. Kulttuurivieras, näyttelijä Jorma Tommila kaipasi lapsena isähahmoa. Monet hänen esikuvistaan olivat sotaveteraaneja. Heiltä hän kantoi mukaansa elementtejä Sisu-elokuvan päähenkilölle. Yle.fi, 29.1.2023.
| n k Parhaan miespääosan Jussit |
| --- | --- |
1944–1959:  Joel Rinne (1944)  Rauli Tuomi (1945)  Tauno Palo (1946)  Rauli Tuomi (1947)  Leif Wager (1948)  Martti Katajisto (1949)  Tauno Palo (1950)  Hannes Häyrinen (1951)  Tauno Palo (1952)  Kaarlo Halttunen (1953)  Sakari Jurkka (1954)  Heimo Lepistö (1955)  ei jaettu (1956)  ei jaettu (1957)  ei jaettu (1958)  Holger Salin (1959) 
1960–1979:  ei jaettu (1960)  ei jaettu (1961)  Helge Herala (1962)  Joel Rinne (1963)  Matti Oravisto (1964)  ei jaettu (1965)  Pekka Autiovuori (1966)  Jukka Sipilä (1967)  ei jaettu (1968)  Kalevi Kahra (1969)  Eero Melasniemi (1970)  Jussi Jurkka (1971)  Mikko Niskanen (1972)  ei jaettu (1973)  Aimo Saukko (1974)  ei jaettu (1975)  Vesa-Matti Loiri, Antti Litja (1976)  Erkki Pajala, Lasse Pöysti, Vilho Siivola (1977)  Martti Kainulainen, Toivo Mäkelä (1978)  ei jaettu (1979) 
1980–1999:  Lasse Pöysti (1980)  Martti Kainulainen, Pertti Palo (1981)  Hannu Lauri, Martti Pennanen (1982)  Vesa-Matti Loiri, Kari Väänänen (1983)  Paavo Pentikäinen (1984)  ei jaettu (1985)  Paavo Liski, Risto Tuorila (1986)  Lasse Pöysti (1987)  Hannu Lauri (1988)  Kari Sorvali (1989)  Taneli Mäkelä (1990)  Matti Pellonpää (1991)  Silu Seppälä (1992)  Paavo Pentikäinen (1993)  Hannu Kivioja (1994)  Juha Veijonen (1995)  ei jaettu (1996)  Jorma Tommila (1997)  Kari Heiskanen (1998)  Pertti Koivula (1999) 
2000–2019:  Martti Suosalo (2000)  Janne Reinikainen (2001)  Martti Suosalo (2002)  Sulevi Peltola (2003)  Mikko Leppilampi (2004)  Peter Franzén (2005)  Hannu-Pekka Björkman (2006)  Janne Virtanen (2007)  Tommi Korpela (2008)  Tommi Korpela (2009)  Heikki Nousiainen (2010)  Ville Virtanen (2011)  Joonas Saartamo (2012)  Eero Ritala (2013)  Eero Aho (2014)  Antti Litja (2015)  Tommi Korpela (2016)  Jarkko Lahti (2017)  Eero Aho (2018)  Hannu-Pekka Björkman (2019) 
2020–2039:  Pekka Strang (2020)  Shahab Hosseini (2021)  Petri Poikolainen (2022) 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Yhdysvallat 
Henkilöt:  Deutsche Synchronkartei  Deutsche Biographie  Elonet 
Muut:  IdRef
Num3rot

| Num3rot> Numb3rs |
| --- | --- |


Tyyli:  Draama
Kestoaika:  43 min
Luoja(t):  Nicolas Falacci Cheryl Heuton
Pääosissa:  Rob Morrow David Krumholtz Judd Hirsch Aya Sumika Peter MacNicol Navi Rawat Alimi Ballard Dylan Bruno
Alkuperämaa:   Yhdysvallat
Alkuperäiskieli:  englanti
Verkko:   CBS  MTV3  Sub  TV5  Kutonen
Esitetty:  23. tammikuuta 2005 – 12. maaliskuuta 2010
Tuotantokausia:  6
Jaksoja:  118
Aiheesta muualla
IMDb 
Num3rot (engl. NUMB3RS) on yhdysvaltalainen rikossarja, joka kertoo FBI-agentti Don Eppesistä (Rob Morrow), joka selvittää rikoksia matemaattisesti lahjakkaan professoriveljensä Charlien (David Krumholtz) avustuksella. Sarjan ovat luoneet Nicolas Falacci ja Cheryl Heuton.
Los Angelesiin sijoittuvassa sarjassa keskitytään Don Eppesin, hänen veljensä Charlie Eppesin ja heidän isänsä Alan Eppesin (Judd Hirsch) välisiin suhteisiin sekä veljesten yrityksiin ratkaista rikoksia. Jokainen jakso alkaa tavallisesti rikoksella, jota seuraavat Donin johdolla suoritetut tutkimukset sekä Charlien matemaattiset kuvaukset rikoksesta. Charlieta avustavat joskus hänen kollegansa Larry Fleinhardt (Peter MacNicol) ja Amita Ramanujan (Navi Rawat). Charlien matemaattiset kyvyt auttavat yleensä ratkaisemaan rikoksen.
Suomessa sarjan ensimmäisen tuotantokauden esitti MTV3. Toinen tuotantokausi alkoi 24. syyskuuta 2007 Subilla, ja kolmas tuotantokausi käynnistyi Subilla joulukuussa 2009. CBS ilmoitti 18. toukokuuta 2010, ettei sarjaa tulla enää jatkamaan.
Rooleissa

| 0 | 1 | 2 |
| --- | --- | --- |
|  Rob Morrow  | … |  Don Eppes   |
|  David Krumholtz  | … |  Charlie Eppes   |
|  Judd Hirsch  | … |  Alan Eppes   |
|  Diane Farr  | … |  Megan Reeves   |
|  Peter MacNicol  | … |  Larry Fleinhardt   |
|  Navi Rawat  | … |  Amita Ramanuja   |
|  Alimi Ballard  | … |  David Sinclair   |
|  Dylan Bruno  | … |  Colby Granger   |
|  Aya Sumika  | … |  Liz Warner   |
|  Sophina Brown  | … |  Nikki Betancourt   |
Jaksot > Ensimmäinen tuotantokausi

1.01: Ensimmäinen tehtävä (Pilot)
1.02: Syy ja syy-yhteys (Uncertainty Principle)
1.03: Vektorianalyysi (Vector)
1.04: Rakennevika (Structural Corruption)
1.05: Pääepäilty (Prime Suspect)
1.06: Sabotaasia (Sabotage)
1.07: Väärää rahaa (Counterfeit Reality)
1.08: Väärä mies (Identity Crisis)
1.09: Tarkka-ampuja (Sniper Zero)
1.10: Likainen pommi (Dirty Bomb)
1.11: Uhraus (Sacrifice)
1.12: UFO (Noisy Edge)
1.13: Ihmisjahti (Man Hunt)
Jaksot > Toinen tuotantokausi

2.01: Kosto (Judgment Call)
2.02: Kidnappaus (Better or Worse)
2.03: Pakkomielle (Obsession)
2.04: Riskinottoa (Calculated Risk)
2.05: Salamurhaaja (Assassin)
2.06: Terroristit (Soft Target)
2.07: Kilpailija (Convergence)
2.08: Huumekauppaa (In Plain Sight)
2.09: Myrkyttäjät (Toxin)
2.10: Esi-isien muisto (Bones of Contention)
2.11: Ekoterrorismia (Scorched)
2.12: L.A gangsta (The OG)
2.13: Viimeinen jako (Double Down)
2.14: Elinvarkaat (Harvest)
2.15: Tautigeneraattori (The Running Man)
2.16: Veteraaniradikaali (Protest)
2.17: Paranormaali juttu (Mind Games)
2.18: Aktivisti (All's Fair)
2.19: Pimeä aine (Dark Matter)
2.20: Muisto menneisyydestä (Guns and Roses)
2.21: Hyökkäys poliisiasemalle (Rampage)
2.22: Kalastelua (Backscatter)
2.23: Virtojen tuomaa (Undercurrents)
2.24: Näkyjä (Hot Shot)
Jaksot > Kolmas tuotantokausi

3.01:  Kostoretki 1/2 (Spree)
3.02: Kostoretki 2/2 (Two Daughters)
3.03: Provenienssi (Provenance)
3.04: Myyrä (The Mole)
3.05: Liikenneraivoa (Traffic)
3.06: Onnenkauppaa (Longshot)
3.07: Pimennys (Blackout)
3.08: Kovaa peliä (Hardball)
3.09: Ongelmajätettä (Waste Not)
3.10: Brutus (Brutus)
3.11: Pedon jäljillä (Killer Chat)
3.12: Polygamisti (Nine Wives)
3.13: Aarrejahti (Finders Keepers)
3.14: Tarkoitus pyhittää keinot (Take Out)
3.15: Menneet synnit (End Of Watch)
3.16: Haastaja (Contenders)
3.17: Ratkaiseva tunti (One Hour)
3.18: Kuninkaantekijä (Democracy)
3.19: Musta laatikko (Pandora's Box)
3.20: Manifesti (Burn Rate)
3.21: Vaihtokauppa (The Art of Reckoning)
3.22: Kello käy(Under Pressure)
3.23: Korppikotkia ja veljesrakkautta (Money For Nothing)
3.24: Janus-lista(The Janus List)
Jaksot > Neljäs tuotantokausi

4.1 Luottamus (Trust Metric)
4.2 Arvokkaat ihmissuhteet (Hollywood Homicide)
4.3 Vauhti tappaa (Velocity)
4.4 Kolmastoista apostoli (Thirteen)
4.5 Robin Hood (Robin Hood)
4.6 Petetty luottamus (In Security)
4.7 Kovaa peliä (Primacy)
4.8 Isän rakkaus (Tabu)
4.9 Supersankarit (Graphic)
4.10 Salaliitto (Chinese Box)
4.11 Uteliaisuus tappaa (Breaking Point)
4.12 Vallan väärinkäyttöä (Power)
4.13 Vaiston varassa (Black Swan)
4.14 Shakki ja matti (Checkmate)
4.15 Vaikeita ratkaisuja (End Game)
4.16 Väärä profeetta (Atomic No. 33)
4.17 Hittitehtaan varjossa (Pay to Play)
4.18 Aatteet törmäyskurssilla (When Worlds Collide)
Jaksot > Viides tuotantokausi

5.1 Varkaiden kunnia (High Exposure)
5.2 Kiirastuli (The Decoy Effect)
5.3 Likaista peliä (Blowback)
5.4 Ota kiinni, jos saat (Jack of All Trades)
5.5 5 Poikkeustapaus (Scan Man)
5.6 Taikuutta (Magic Show)
5.7 Ystävän kuolema (Charlie Don't Surf)
5.8 36 tuntia (Thirty-Six Hours)
5.9 Salaliittoteoria (Conspiracy Theory)
5.10 Vihollisuuksia (Frienemies)
5.11 Kostoretki (Arrow of Time)
5.12 Hermopeliä (Jacked)
5.13 Ongelmia Chinatownissa (Trouble In Chinatown)
5.14 Kenkäfriikit (Sneakerhead)
5.15 Yllätysratkaisu (Guilt Trip)
5.16 Luota ystävään (Cover Me)
5.17 Tekoäly (First Law)
5.18 Kohtalon hetki (12:01 AM)
5.19 Eläinten oikeudet (Animal Rites)
5.20 Viides mies (The Fifth Man)
5.21 Tunnontuskia (Disturbed)
5.22 Nostalgiaa (Greatest Hits)
5.23 Enkelit ja paholaiset (Angels and Devils)
Jaksot > Kuudes tuotantokausi

6.1 Kuolemantuomio (Hangman)
6.2 Sankarit ja uhrit (Friendly Fire)
6.3 Viimeinen mahdollisuus (7 Men Out)
6.4 Luomisen tuska (Where Credit's Due)
6.5 Lapsen parhaaksi (Hydra)
6.6 UFO juttu (Dreamland)
6.7 Maailman paras hakkeri (Shadow Markets)
6.8 Uhkavaatimus (Ultimatum)
6.9 Kerran huijari... (Con Job)
6.10 Historian havinaa (Old Soldiers)
6.11 Onnenpeliä (Scratch)
6.12 Kuolemankauppaa (Arm in Arms)
6.13 Suojelijat (Devil Girl)
6.14 Tähtien loistossa (And the Winner Is...)
6.15 Lapsuuden loppu (Growin' Up)
6.16 Loppu hyvin, kaikki hyvin (Cause and Effect)